Mandskabet til næste sæson i Metalligaen i ishockey begynder at tage form hos Frederikshavn White Hawks. Klubben har på det seneste meldt om flere nye spillere i truppen. Nu har de så forlænget met nogle af klubbens egne spillere. Gorm Topholt har forlænget sin kontrakt med endnu et år. Det samme har Marcus Pedersen, der virkelig begyndte at få tid på isen for White Hawks i løbet af sidste sæson. Derudover har klubben forlænget med en af deres egne helt unge talenter. Det drejer sig om 17-årige Mikkel Bertelsen. Han er et af FIKs største talenter, der også er repræsenteret på det danske U-17 landshold. En ung forward med målnæse, der sidste år blev topscorer i U-17 ligaen. Mikkel Bertelsen opræder de kommende sæsoner med nummer 88, når han trækker White Hawks trøjen over hovedet.

Opsummering:
Frederikshavn White Hawks har forlænget med to af de unge på deres bedste mandskab samt skrevet ny kontrakt med ungt U-17-talent.